

…. napirend

**Előterjesztés a Heves Megyei Diák- és Szabadidősport Egyesület támogatására**

Tisztelt Közgyűlés!

A Heves Megyei Diák- és Szabadidősport Egyesület pályázatot kíván benyújtani 2016. júniusában, a Magyar Diáksport Szövetséghez, a 2017. tavaszán esedékes Játékos Sportverseny Diákolimpia Országos Döntő megrendezésre.

Az Egyesület, az Önkormányzat támogatásával, 2015-ben nagy sikerrel rendezte meg a III. Korcsoportos Összevont Labdajáték Diákolimpiai Országos Döntőjét, mely elnyerte az „Év Diákolimpiai rendezvénye” címet.

A jövő évi rendezvényt három naposra tervezik, versenyekkel, kézműves programmal, bábszínházi előadással, városnézéssel. Az eseménnyel a szervezők szeretnék növelni Eger hírnevét, megmutatni a város értékeit.

A versenyrendezéssel kapcsolatos költségek egyrészét a Magyar Diáksport Szövetség fedezi. Az Önkormányzat támogatását a kísérő rendezvényekkel kapcsolatos költségek finanszírozására kéri az Egyesület, Egymillió forint értékben.

A rendezvény színvonalas megrendezésére garancia a Heves Megyei Diák- és Szabadidősport Egyesület diáksportban elért eredményei, valamint az elhivatott egri testnevelők közössége.

Kérem a Tisztelt Közgyűlést, hogy az előterjesztésben foglaltakat szíveskedjen elfogadni.

Eger, 2016. május 2.

**Martonné Adler Ildikó**

alpolgármester

**Határozati javaslat:**

1. Eger Megyei Jogú Város Önkormányzata Közgyűlése támogatja a Heves Megyei Diák- és Szabadidősport Egyesület szervezésében, 2017-ben Egerben megvalósuló Játékos Sportverseny Diákolimpia Országos Döntőjének megrendezését.
2. Eger Megyei Jogú Város Önkormányzata Közgyűlése a Heves Megyei Diák- és Szabadidősport Egyesület (székhelye: 3300 Eger, Dobó tér 6/A., megyei nyilvántartási szám: 10-02-0002512, bírósági ügyszám: 1000/Pk.60006/2013., adószáma: 18504097-1-10) részére a 2017. évben megrendezésre kerülő Játékos Sportverseny Diákolimpia Országos Döntő működési költségeinek fedezetére 1. 000. 000. – Ft, azaz Egymillió forint támogatást az Önkormányzat 2017. évi költségvetésében biztosítja.

**Felelős:** dr. Kovács Luca jegyző

megbízásából:

dr. Palotai Zsuzsanna

Humán Szolgáltatási Iroda vezetője

Juhászné dr. Krecz Erzsébet

Gazdasági Iroda vezetője

**Határidő:** 2017. december 31.